Play-off, UCL: Gent - Dinamo Kiev , miercuri, ora 22:00 , Digi Sport 1

Play-off, UCL: Slavia Praga - FC Midtjylland, marți, ora 22:00, Digi Sport 1

Fanii lui Dinamo susţin că au dat încă o dată dovadă de inventivitate şi au reuşit să coordoneze toată tribuna stelistă astfel încât să realizeze o coregrafie bazată pe mesajul dorit de ei. La meci au fost se pare infiltraţi câteva zeci de fani din Ştefan cel Mare, care au coordonat totul. Concret, varianta lui Dinamo ar reprezenta o adevărată umilinţă pentru rivali, o iniţiativă unică în peisajul ultras de la noi din ţară.

sursa foto: Facebook

"Câinii" au mai reuşit să strecoare, în urmă cu mai mulţi ani, la un derby, un mesaj în Peluza Stelei, însă acela nu a avut nici pe departe impactul de astăzi.

De partea cealaltă roş-albaştrii s-au apărat, susţinând că mesajul coregrafiei este realizat de ei şi reprezintă o ironie la adresa unei campanii lansate astăzi in Stefan cel Mare: "Doar Dinamo!". Susţinătorii vicecampioanei ar fi vrut astfel să sublinieze faptul că doar astfel rivalii pot să joace într-un meci pentru grupele Champions League.

Din informaţiile adunate până în acest moment de reporterii Digi Sport, s-ar părea că varianta PCH se susţine, mai mulţi lideri ai peluzei lucrând şi gândind de zile bune această coregrafie. De menţionat faptul că, de la staţia de amplificare, fanii au fost rugaţi să îşi dea jos vestele, lucru care întăreşte varianta "câinilor".

Reporterii noştri au aflat faptul că vestele "plantate" de fanii lui Dinamo printre stelişti au fost camuflate: au fost introduse în săculeţi de culoare neagră, astfel încât culorile rivalei tradiţionale să nu fie identificate în timp util.

Indiferent de care variantă este cea reală, un lucru e cert: unicul derby a început! Steaua - Dinamo se joacă sâmbătă, de la ora 21:00, pe Digi Sport 1.

"Nu știu dacă e o umilință pentru că galeriile noastre nu au venit la meci. Probabil frustrările și faptul că nu au câștigat trofee de foarte mult timp și noi am câștigat în fiecare an și-au spus cuvântul și de aceea apelează la astfel de gesturi. Probabil că sâmbătă va fi un meci foarte tare și vom vedea atunci cine va ieși învingător" Nicolae Stanciu, după meciul contra lui City

Derby-ul Steaua - Dinamo se va disputa sâmbătă, 20 august, începând cu ora 21:00, pe Arena Națională și va fi în direct pe Digi Sport 1. Partida va fi în format LIVE TEXT și VIDEO pe digisport.ro și m.digisport.ro.

Galerie Foto





Etichete:

,

,